PROJEKT KROKUS

Učenci 9.b razreda smo se letos že drugič vključili v **projekt Krokus**, ki je namenjen ohranjanju spomina na 1,5 milijona judovskih otrok, umrlih v holokavstu, in na tisoče drugih otrok, žrtev nacističnih grozodejstev. Projekt je nastal na Irskem na pobudo združenja HETI, ki mladim podarja čebulice rumenih krokusov, da jih posadijo in ohranjajo spomin. Rumeni cvetovi krokusa ali žafrana spominjajo na Davidovo zvezdo, ki so jo bili Judje prisiljeni nositi v času nacizma. Rastlina v nekaterih državah zacveti že konec januarja, v času mednarodnega dneva spomina na žrtve holokavsta, 27. januarja.

Z učenci smo v začetku novembra uredili gredico in posadili krokuse. V decembru in januarju bomo brali zgodbe preživelih, si ogledali film o holokavstu ter ustvarjali. Na ta način se bomo spominjali žrtev holokavsta, spodbujali k strpnosti in spoštovanju ter si prizadevali, da se to ne ponovi nikoli več. Mentorica: Lidija Kodrič Kmet



